rejauldu/bengali-wikipedia huggingface dataset:
মাদুরাসিংহে আরাচচিগে বিজয়সিরি রঞ্জিত মাদুরাসিংহে (; জন্ম: ৩০ জানুয়ারি, ১৯৬১) কুরুনেগালা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও রেফারি। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।List of Sri Lanka Test Cricketers  ঘরোয়া প্রথম-শ্রেণীর শ্রীলঙ্কান ক্রিকেটে কুরুনেগালা দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, বামহাতে বোলিংয়ে পারদর্শী ছিলেন রঞ্জিত মাদুরাসিংহে।   প্রথম-শ্রেণীর ক্রিকেট  কুরুনেগালার মালিযাদব কলেজে অধ্যয়ন করেছেন রঞ্জিত মাদুরাসিংহে। এরপর ঘরোয়া পর্যায়ের ক্রিকেটে কুরুনেগালা যুব ক্রিকেট ক্লাবের পক্ষে খেলতে থাকেন। ১৯৮৮-৮৯ মৌসুম থেকে ১৯৯৮-৯৯ মৌসুম পর্যন্ত রঞ্জিত মাদুরাসিংহের প্রথম-শ্রেণীর খেলোয়াড়ী জীবন চলমান ছিল।  ঘরোয়া আসরে বেশ উচ্চমানের ক্রীড়াশৈলী প্রদর্শন করেছিলেন রঞ্জিত মাদুরাসিংহে। কিন্তু, আন্তর্জাতিক অঙ্গনে সীমিত পর্যায়ের অংশগ্রহণে নিজেকে মেলে ধরতে ব্যর্থ হয়েছিলেন তিনি। দীর্ঘদেহের অধিকারী ছিলেন। ফলে, ভালোমানের ফ্লাইট সহযোগে অফ স্পিন বোলিংকালে বলে বাউন্স আনয়ণ করতে পারতেন।  আন্তর্জাতিক ক্রিকেট থেকে উপেক্ষিত হবার পরও ঘরোয়া ক্রিকেটে নিজেকে সেরা বোলার হিসেবেই চিত্রিত করেছিলেন। পাশাপাশি নিচেরসারিতে কার্যকরী ব্যাটসম্যান হিসেবে উপস্থাপন করেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট ও বারোটি একদিনের আন্তর্জাতিকে অংশগ্রহণ করেছেন রঞ্জিত মাদুরাসিংহে। ২৫ আগস্ট, ১৯৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ আগস্ট, ১৯৯২ তারিখে কলম্বোয় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  ১৯৮৮ সালে লর্ডসে ইংল্যান্ডের বিপক্ষে অভিষেক টেস্টে উইকেট শূন্য অবস্থায় মাঠ ছাড়তে বাধ্য হন। তবে, নিজস্ব দ্বিতীয় টেস্টে বেশ সফলতা লাভ করেন। চণ্ডীগড়ে স্বাগতিক ভারতের উচ্চমানের ব্যাটিংসমৃদ্ধ দলের বিপক্ষে ৩/৬০ পান। তন্মধ্যে, মোহাম্মদ আজহারউদ্দীন ও শচীন তেন্ডুলকরের উইকেট ছিল। তবে, বিস্ময়করভাবে ১৯৯২-৯৩ মৌসুমের পূর্ব-পর্যন্ত তাকে আর দলে ডাকা হয়নি।  এসএসসিতে অস্ট্রেলিয়ার বিপক্ষে সিরিজের প্রথম টেস্টে তাকে মাঝে-মধ্যে বোলিংয়ে আমন্ত্রণ জানানো হলেও আবারও উইকেট শূন্য ছিলেন। ফলশ্রুতিতে, ঐ টেস্টই তার আন্তর্জাতিক ক্রিকেটে সর্বশেষ খেলায় পরিণত হয়েছিল। উদীয়মান তারকা মুত্তিয়া মুরালিধরনের স্থান পাকাপোক্ত হওয়ায় তাকে আর জাতীয় দলে খেলার জন্যে আমন্ত্রণ জানানো হয়নি।  ক্রিকেট খেলা থেকে অবসর গ্রহণের পর রেফারির ভূমিকায় অবতীর্ণ হয়েছিলেন রঞ্জিত মাদুরাসিংহে।   তথ্যসূত্র    আরও দেখুন   শ্রীধরন জগন্নাথন  চম্পকা রামানায়েকে  শ্রীলঙ্কান টেস্ট ক্রিকেটারদের তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েয়াম্বার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
২০১৯ ক্রিকেট বিশ্বকাপ উদ্বোধনী অনুষ্ঠানটি কেন্দ্রীয় লন্ডনের ওয়েস্টমিন্‌স্টার শহরের বিখ্যাত রোড দ্য মলে অনুষ্ঠিত হয়।  আইসিসি জানায় যে, এবারের উদ্বোধনী অনুষ্ঠানটি ‘ক্রিকেট বিশ্বকাপের সর্বকালের সেরা উপভোগ্য শুরু হবে’। অনুষ্ঠানে প্রায় ৪০০০ ভক্তের জন্য সরাসরি খেলা, সংগীত ও বিনোদন ছিল। লরিন ও রুডিমেন্টাল বিশ্বকাপের মূল অফিসিয়াল সংগীত ষ্ট্যান্ড বাই পারফরম্যান্স এর মধ্য দিয়ে অনুষ্ঠানের সমাপ্তি ঘটে।  মূল সংগীত ১৭ মে ২০১৯ আইসিসি স্ট্যান্ড বাই শিরোনামে বিশ্বকাপের অফিসিয়াল মূল গানটি অবমুক্ত করে। গানটি উপস্থাপন করে কানাডীয় উঠতি শিল্পী লরিন এবং যুক্তরাজ্য ভিত্তিক সংগীত ব্যান্ড দল রুডিমেন্টাল।  উদ্বোধনী অনুষ্ঠান অনুষ্ঠানটি ক্রিকেটের কিংবদন্তিদের সহ বিশ্বব্যাপী বিভিন্ন সম্মানিত ব্যক্তি, সেলিব্রেটি ও পপ তারকাদের নিয়ে লন্ডনের বিশ্ববিখ্যাত সড়ক দ্য মলে উদ্বোধন করা হয়।  উপস্থাপক অনুষ্ঠানটির সার্বিক উপস্থাপনায় ছিল সাবেক ইংরেজ ক্রিকেটার অ্যান্ড্রু ফ্লিনটফ, ভারতীয় অভিনেত্রী ও উপস্থাপিকা শিবানী ডান্ডেকার এবং উপস্থাক পেডি ম্যাকগিনিস।  অনুষ্ঠান সর্বপ্রথম মঞ্চে সকল অংশগ্রহণকারী জাতীয় দলের অধিনায়কদেরকে পরিচয় করিয়ে দেয়া হয়। বিভিন্ন কিংবদন্তি ক্রিকেটার ও অন্যান্য সাবেক ক্রিকেটার এবং বিভিন্ন কুশলীদের সমন্বয়ে অংশগ্রহণকারী দশটি দেশের প্রতিনিধিত্ব করে রাস্তায় বিশ্বকাপের মতো করে একে অপরকে চ্যালেঞ্জ করে খেলায় মেতে উঠে।  আফগানিস্তানের মিরওয়াইজ আশরাফ এবং গীতিকার আরিয়ানা সাঈদ, শ্রীলঙ্কার মাহেলা জয়াবর্ধনে ও ক্রীড়াবিদ দামায়ান্তি ধর্শা, ওয়েস্টইন্ডিজের ভিভ রিচার্ডস জ্যামাইকান দৌড়বিদ যোহান ব্লেইক, বাংলাদেশের আব্দুর রাজ্জাক ও অভিনেত্রী জয়া আহসান, পাকিস্তানের আজহার আলী ও ২০১৪ নোবেল বিজয়ী মালালা ইউসুফজাই, অষ্ট্রেলিয়ার ব্রেট লি ও সাবেক টেনিস খেলোয়াড় প্যাট ক্যাশ, নিউজিল্যান্ডের জেমস ফ্রাঙ্কলিন এবং সাবেক রাগবী খেলোয়াড় সীন ফিট্‌জপ্যাট্রিক, দক্ষিণ আফ্রিকার জ্যাক ক্যালিস ও সাবেক ফুটবলার স্টিভেন পীনার, ভারতের অনিল কুম্বলে এবং অভিনেতা-পরিচালক ফারহান আখতার এবং ইংল্যান্ডের কেভিন পিটারসন ও টেলিভিশন ব্যক্তিত্ব ক্রিস হিউগেস হলেন সেই সকল ব্যক্তিত্ব যারা উক্ত দশ-দলের সেলিব্রেটি রাস্তার বিশ্বকাপে নিজ নিজ দেশকে উপস্থাপন করেন।   উপসংহার ঘণ্টা ব্যাপী চলতে থাকা অনুষ্ঠানটি সমাপ্ত হয় লরিন ও রুডিমেন্টাল সরাসরি Stand by'' মূল গানটি পরিবেশনের মাধ্যমে, সেই সাথে বিশ্বকাপের ট্রফিটি বাকিংহাম প্রসাদে আনার সময় এক অবিস্মরণীয় মুহূর্ত তৈরী হয়।  বিতর্ক ৬০ সেকেন্ডের উক্ত সেলিব্রেটি রাস্তার বিশ্বকাপে সাবেক ক্রিকেটার অনিল কুম্বলে ও বলিউড অভিনেতা-পরিচালক ফারহান আখতার ভারতের হয়ে ১৯ রান সংগ্রহ করে, যা ছিল সকল জাতির মধ্যে সবচেয়ে কম। অপর দিকে নোবেল পুরস্কার বিজয়ী মালালা ইউসুফজাই ও আজহার আলী মিলে তুলে ৩৮ রান, যা কিনা ভারতের দ্বিগুন।  খেলার পর শিবানী ডান্ডেকার তাকে তার দলের পারফরম্যান্স সম্বন্ধে জিজ্ঞাসা করলে উত্তরে বলেন, "আমরা সপ্তম, সে হিসাবে ঠিক আছে, কিন্তু এখানে আমরা ভারতের মত সর্ব শেষ স্থানে নয়। এতে অনেকেই টুইটারে "ভারতের প্রতি ঘৃণামূলক" হিসাবে উল্লেখ করেন।  তথ্যসূত্র  উ বিষয়শ্রেণী:ক্রিকেট বিশ্বকাপের উদ্বোধনী অনুষ্ঠান
হাজিজাত আলি ক্বিজি রাযায়েভা (আজারবাইজানি: Həqiqət Rzayeva) (২০ মে ১৯০৭, লানকারান – ২রা আগস্ট ১৯০৭, বাকু) ছিলেন একজন আজারয়াবাইজানি অভিনেত্রী পাশাপাশি তিনি ছিলেন একজন সংগীত শিল্পী (তিনি আঞ্চলিক, অপেরা এবং পপ সংগীত শিল্পী ছিলেন)।    কর্মজীবন  হাজিজাত রাযায়েভা লানকারান ( দক্ষিণ পূর্ব আজারবাইজান) এর পাশে এক ছোট গ্রামে জন্ম গ্রহণ করেন। তার বয়স যকন মাত্র ১৮ মাস, তখন তার বাবা নিউমোনিয়ায় আক্রান্ত হয়ে মারা যান। পরবর্তীতে তার মা দ্বিতীয় বারের মতো বিয়ে করেন এক অন্ধ ধর্ম বিশ্বাসী ব্যক্তিকে যিনি প্রায়ই হাজিজাতের প্রাতিষ্ঠানিক শিক্ষা অর্জন করার সময় নিষেধ করতেন এবং তার শিল্প সম্পর্কে প্রবল ইচ্ছাকেও নিষিদ্ধ করন, কারণ তিনি মনে করতেন এই শিল্প এবং হাজিজাতের প্রাতিষ্ঠানিক শিক্ষা তাকে সম্পূর্ণ মুসলিম বালিকা Hagigat Rzayeva. Axtar.az হিসেবে গড়ে উঠার পথে বাঁধা হিসেবে দাঁড়াবে।  তা সত্ত্বেও ১৯১৭ সালে লানকারানে তিনি মারিয়াম বায়রামালিইবেয়োভা'র উন্স স্কুল ফর গার্লস  নামক ধর্ম নিরপেক্ষ বিদ্যেয়ালয়ে যেতে শুরু করেন। সেখানে অনেক রকম কার্যক্রম তার অভিনয় এবং গানের দক্ষতার উন্নয়নে সহায়তা করে। Arabzangi of the Azerbaijani Stage by Zulfugar Shahsevanli. Gunay. Retrieved 27 April 2007 সোভিয়েতাইজেশন এর পরে, শিক্ষকতার উপর পোস্ট-সেকেন্ডারি ডিগ্রী অর্জন করার জন্য রাযায়েভা বাকুতে ফিরে আসেন। ক্যাম্পাস থিয়েটারে শৌখিন অভিনয় করার সময় অপেরা এবং পেশাদারী নাট্য শিল্পে তার ঝোঁক বেড়ে যায়। সুরকার মুসলিম মাগোমায়েভ দ্বারা পরিক্ষীত হওয়ার পর তাকে তার পরিবারের ইচ্ছার বিরুদ্ধে আজারবাইজা অপেরা থিয়েটারে নিয়ে আসা হয়। সে সময়, ২০ বছর বয়সে, রাযায়েভা এই সিদ্ধান্তে উপনীত হন যে তিনি ধর্মের সকল  ঐতিহ্য ও শিকল ছিঁড়ে তিনি পরিবারের আত্মীয়দের সাথে অস্বাভাবিক সম্পর্কের পরিবর্তে নিজেকে অভিনয়ে উৎসর্গ করবেন। তিনি পেশাদারী মুঘাম (আজেরি আঞ্চলিক সঙ্গীত জনরা) এবং অপেরা নিয়ে পড়াশুনার জন্য আজারবাইজান স্টেট সঙ্গীত শিক্ষালয়ে (আজারবাইন স্টেট কনজারভেটরি) ভর্তী হন। ১৫ বছর ধরে তিনি অপেরা সঙ্গীত শিল্পী হুসেয়নগুলু সারাবস্কি এর সাথে থেকে গান পরিবেশন করে যান, হাজিজাত রাযায়েভ ১৯৪৩ সালে আজারবাইজানের জনগণের শিল্পী হিসেবে স্বীকৃতি লাভ করেন এবং সেইসাথে তিনি অপেরা থিয়েটারে তার অভিনয়ের কার্যক্রম চালিয়ে যান। ১৯৫২ সালে তার অবসর গ্রহণের আগে পর্যন্ত তিনি সেখানে তার অভিনয় কার্যক্রম চালিয়ে যান। তার সবচেয়ে বিখ্যাত অভিনয় করা চরিত্রগুলো হলো আরব যানজি (শাহ ইসমাইল, মুসলিম মাগমায়েভ কর্তৃক) এবং সানাম ( ও ওলমাসিন, বু অলসুন  উজেয়ির হাজিবেয়ভ কর্তৃক)।   তিনি হুসেইন রাযায়েভকে বিয়ে করেন যিনি ছিলেন উক্ত অপেরা থিয়েটারের স্টেজ ব্যবস্থাপক। তার তিন সন্তান রয়েছে।তাদের দুই পুত্র সন্তান তাদের শিক্ষা নিয়েছে পেশাদারী সঙ্গীতের উপ্র অন্যদিকে তাদের কন্যা আজারবাইজান স্টেট সঙ্গীত শিক্ষালয় (আজারবাইজান স্টেট কনজারভেটরি) এর একজন সাহিত্যের প্রশিক্ষক।     তথ্যসূত্র    আরও দেখুন   List of People's Artists of the Azerbaijan SSR  বিষয়শ্রেণী:বাংলা-নয় ভাষার লেখা থাকা নিবন্ধ বিষয়শ্রেণী:১৯০৭-এ জন্ম বিষয়শ্রেণী:১৯৬৯-এ মৃত্যু
ফাতিমাতা তৌরে হলেন মালির একজন নারী অধিকার কর্মী ও মালির গাওতে অবস্থিত আঞ্চলিক পুনর্মিলন ও শান্তি ফোরামের প্রধান। তিনি ফিস্টুলার বিরুদ্ধে কাজ করা উইমেন্স অ্যাকশন, রিসার্চ, স্টাডি অ্যান্ড ট্রেনিং গ্রুপেরও প্রধান হিসেবে কাজ করছেন। ২০১৪ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।  জীবনী ফাতিমাতা তৌরে মালির গাওতে একটি হাসপাতালে সন্ত্রাসীরা হামলা করলে তিনি হাসপাতালে থাকা ফিস্টুলা রোগীদের স্থানান্তর করতে কাজ করেছেন, তাদেরকে চিকিৎসা সহায়তা দিয়ে সাহায্য করেছেন। এছাড়াও, মালিতে  জোরপূর্বক বিয়ে হওয়া এবং ধর্ষণের শিকার নারীদের আশ্রয় প্রদান করেছেন তিনি।  তিনি নারীবিরোধী সহিংসতার বিরুদ্ধে প্রকাশ্যে কথা বলেছেন। তার বাসায় দুষ্কৃতকারীরা আক্রমণ করলেও তিনি তার নীতি থেকে সরে যান নি। ২০১৪ সালে জাতিসংঘে নিযুক্ত তৎকালীন মার্কিন রাষ্ট্রদূত সামান্থা পাওয়ার মালিতে এক বক্তৃতায় ফাতিমাতা তৌরের কর্মকাণ্ডের প্রশংসা করেছিলেন।  পুরস্কার ২০১৪ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করা হয়।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
সোভেরেইগন মাস্ক কন্টেইনার জাহাজ, যা  মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ।  নকশা  সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট  গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে।  প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে   এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।  তথ্যসূত্র  বহিঃসংযোগ  বিষয়শ্রেণী:জাহাজ
thumb|20px মঙ্গোলিয়ার পতাকা, 1:2  মঙ্গোলিয়ার বর্তমান পতাকা নির্বাচিত হয় ১৯৯২ সালের ১২ই ফেব্রুয়ারি। এটি দেখতে অনেকটা ১৯৪৯ সালের পতাকার মতো, তবে সমাজতন্ত্রের চিহ্নস্বরূপ ব্যবহৃত তারাটি নেই। পতাকায় লাল (রজ্জুর দিকের অংশ), নীল ও লাল রঙের তিনটি সমান উলম্বিক ডোরা রয়েছে। রজ্জুর দিকের লাল অংশের মাঝখানটায় হলুদ রঙে মঙ্গোলিয়ার জাতীয় প্রতীকের (সোয়োম্বো (Soyombo)-অগ্নি, সূর্য, চন্দ্র, ধরিত্রী, জল এবং তাইজিতু (Taijitu) প্রতীকের জ্যামিতিক ও বিমূর্ত সমাবেশ) অবস্থান।   ঐতিহাসিক পতাকা  thumb|চিত্র:FIAV historical.png গণপ্রজাতন্ত্রী মঙ্গোলিয়ার পতাকা (১৯৪৯-১৯৯২)  ১৯৯২ সালের পূর্বে গণপ্রজাতন্ত্রী মঙ্গোলিয়ার পতাকায় সোয়োম্বোর (soyombo) উপরে সমাজতন্ত্রের প্রতীক হিসাবে হলুদ রঙের তারা ছিল। সেই পতাকার নীল অংশটিও বর্তমান পতাকার চেয়ে হালকা ছিল।  বিষয়শ্রেণী:মঙ্গোলিয়া বিষয়শ্রেণী:দেশ অনুযায়ী পতাকা বিষয়শ্রেণী:জাতীয় পতাকা
thumb|right|একটি গির্জা বুরূজ ও তার উপাদানসমূ: গির্জাশিখর (Spire), ঘণ্টাঘর (Belfry) ও লণ্ঠনঘর (Lantern) thumb|right|বেলজিয়ামের রাজধানী ব্রাসেলসের নগর ভবনের গির্জাবুরূজসদৃশ কাঠামো ধর্মীয় স্থাপত্যে গির্জা বুরূজ বলতে গির্জার সম্মুখভাগে বা কেন্দ্রে ছাদের উপরে স্থাপিত সংকীর্ণ কিন্তু সুউচ্চ এক ধরনের কাঠামোকে বোঝায়, যার উপরে সাধারণত ক্রমাগতভাবে সরু মোচাকৃতির চূড়া বা গির্জাশিখর থাকে। পাশ্চাত্যে সাধারণত খ্রিস্টান গির্জাগুলিতেই এ ধরনের কাঠামো সবচেয়ে বেশি পরিলক্ষিত হয়। তবে অনেক সময় সরকারি ভবনগুলিতেও যেমন নগর ভবনের ছাদেও এ ধরনের কাঠামো দেখা যায়। কখনও কখনও এগুলি (মসজিদের মিনারের মত) মূল ভবন থেকে আলাদাভাবে থাকতে পারে। এগুলিতে ঘণ্টাঘর ও অন্যান্য উপাদান থাকতে পারে। ধর্মীয় স্থাপত্যের দৃষ্টিকোণ থেকে গির্জা বুরূজগুলিকে পবিত্র স্বর্গ অভিমুখী কাঠামো হিসেবে বিবেচনা করা হয়।  তথ্যসূত্র  আরও দেখুন  গির্জাশিখর  মিনার (ইসলামী স্থাপত্য)  বিষয়শ্রেণী:গির্জা স্থাপত্য
পর্নোগ্রিন্ড হলো গ্রিন্ডকোর ও ডেথ মেটালের একটি উপধারা, যার গানের কথায় মূলত যৌন বিষয়ই প্রাধান্য পায়। এই ধারা ডেথগ্রিন্ডের মতো গোরগ্রিন্ড উপধারার সাথে জড়িত। জিরো টলারেন্সের মতে “সবচেয়ে নিচের দিকের বিকৃত, প্রায়ঃশই যা অশ্লীল উপখাত যোগ করে ও গলার স্বর যেন নর্দমা থেকে উঠে আসছে। “নাটালি পারসেল তার বই ‘’ডেথ মেটাল মিউজিকঃ দ্যা প্যাশন অ্যান্ড পলিটিক্স অব সাবকালচার’’-এ নির্দেশনা দেন যে পর্নোগ্রিন্ডকে আলাদাভাবে সংজ্ঞায়িত করা যেতে পারে তার গানের কথা ও অভূতপূর্ব দৃশ্যপট পর্নোগ্রাফির ওপর আলোকপাতের জন্য। পারসেল এটাও বলেন যে গাটের মতো ব্যান্ডগুলো সাধারণ, ধীরগতির ও রক সঙ্গীতের মতো গানও করে। পর্নোগ্রিন্ড ব্যান্ডগুলোর শিল্পসজ্জা খুবই আপত্তিকর ও চূড়ান্ত রকমের হয়ে থাকে যা তাদের বেশির ভাগ দোকানের বাইরে রাখে। দ্যা মিট শিটস, কক এ্যান্ড বল টরচার, ডেড, লিভিডিটি ও ওয়াকো জেসাস এই ধারার বলার মতো ব্যান্ড।   বহিঃসংযোগ   independent.co.uk   stuff.co.nz  washingtoncitypaper.com  musicmight.com  বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত
thumb|247x247px|মার্কিন যুক্তরাষ্ট্রের প্রতিরক্ষা মন্ত্রণালয়ের সদর দপ্তর ভবন (চিত্রিত) দ্য পেন্টাগন নামটি দিয়ে প্রায়শই মার্কিন সেনাবাহিনী ও তার নেতাদেরকে নির্দেশ করা হয়। লক্ষণা এক ধরনের বাক্যালঙ্কার যেখানে কোনও বস্তু বা ধারণাকে সেটির সাথে সংশ্লিষ্ট ভিন্ন কোনও বস্তু বা ধারণার নাম দিয়ে নির্দেশ করা হয়। একে ইংরেজি পরিভাষায় "মেটোনিমি" (metonymy) বলে। ভিন্ন যে নামটি ব্যবহার করা হয়, তাকে লাক্ষণিক নাম (metonym মেটোনিম) বলে।  যেমন ইংরেজিতে "ক্রাউন" (রাজমুকুট) ও "সেপ্টার" (রাজদণ্ড) শব্দ দুইটি দিয়ে আলঙ্কারিক অর্থে প্রকৃতপক্ষে রাজা বা রাজশাসককে বোঝানো হয়, যা লক্ষণার একটি উদাহরণ। বাংলাতে "কান পাতা" কথাটি দিয়ে প্রকৃতপক্ষে কোনও স্থানে কান পেতে দেওয়ার ব্যাপারটিকে নির্দেশ করা হয় না, বরং আলঙ্কারিক অর্থে গভীর মনোযোগ দিয়ে শোনা বোঝানো হয়। এটি লক্ষণার আরেকটি উদাহরণ।  তথ্যসূত্র  বিষয়শ্রেণী:লক্ষণা বিষয়শ্রেণী:বাক্যালঙ্কার বিষয়শ্রেণী:আখ্যান কৌশল বিষয়শ্রেণী:বাক্যালঙ্কার কৌশল বিষয়শ্রেণী:বাগর্থবিজ্ঞান বিষয়শ্রেণী:ধরন অনুযায়ী বক্র বাক্যালংকার
রায়পুর (,  ) ভারতের ছত্তিশগড় রাজ্যের রাজধানী শহর। রায়পুর হল রায়পুর জেলা এবং রায়পুর বিভাগের প্রশাসনিক সদর দফতর এবং রাজ্যের বৃহত্তম শহর। ১ নভেম্বর ২০০০ সালে ছত্তিশগড় রাজ্য গঠিত হওয়ার আগে এটি মধ্যপ্রদেশের একটি অংশ ছিল।  আরও দেখুন  রায়পুর-ভিলাই-দুর্গ এক্সপ্রেসওয়ে  তথ্যসূত্র    বহিঃসংযোগ    Raipur District Administration  DPR Chhattisgarh   DPR Raipur District   বিষয়শ্রেণী:ছত্তিশগড়ের নগর বিষয়শ্রেণী:ভারতের স্মার্ট সিটি বিষয়শ্রেণী:ভারতের মহানগর বিষয়শ্রেণী:ভারতের প্রাক্তন রাজধানী শহর
নসীর-উল-মুল্ক মসজিদ ( Masjed-e Nasir ol-Molk), যা গোলাপি মসজিদ ( Masjed-e Surati) নামেও পরিচিত, হল ইরানের শিরাজ শহরের একটি ঐতিহ্যবাহী মসজিদ। এটি শাহ চেরাগ মসজিদ সংলগ্ন গওদ-এ-আরবান এলাকায় অবস্থিত। এটি ইরানে কাজার শাসনামলে তৈরি হয়েছিল।  মসজিদটির সম্মুখভাগে বিস্তৃত রঙিন কাঁচ অন্তর্ভুক্ত রয়েছে এবং অন্যান্য ঐতিহ্যবাহী উপাদান যেমন পঞ্জ কোসে (“পঞ্চ খিলানাকৃতি”) নকশার প্রদর্শন বিদ্যমান। এর অভ্যন্তরীণ নকশায় প্রচুর সংখ্যক গোলাপি রঙের টালি ব্যবহারের কারণে জনপ্রিয় সংস্কৃতিতে এটিকে ‘গোলাপী মসজিদ’ হিসাবে অবিহিত করা হয়।Mosque of Whirling Colours: A Mixture of Architecture and Art in Nasīr al-Mulk Mosque in Shiraz, Iran , Cem Nizamoglu, MuslimHeritage.comCNN: Why your next vacation could be in Iran, Frederik Pleitgen – 14 July 2015  মসজিদটি অনেক রঙিন কাচ দিয়ে সাজানো হয়েছে। নকশার কারুকাজ অতুলনীয়। মসজিদের ভেতরের জলাশয় সকলের প্রশংসা অর্জন করেছে।   ইতিহাস  এই মসজিদ নির্মিত হয়েছে কাজার  যুগে। বর্তমানে নাসির উল মুলক এর এনডাউমেন্ট ফাউন্ডেশন এর মাধ্যমে মসজিদটির রক্ষণাবেক্ষণ করা হয়। ধারণা করা হয় যে ১৮৭৬ থেকে ১৮৮৮ সালের মধ্যে  মির্জা হাসান আলী (নাসির উল মুলক) এর আদেশে মসজিদটি নির্মাণ করা হয়। তিনি কাজার শাসকদের মধ্যে অন্যতম। Stunning Mosque In Iran Becomes A Magnificent Kaleidoscope When The Sun Rises, DeMilked Magazine ইরানি স্থপতি মোহাম্মদ হাসান-ই-মেমার এবং মোহাম্মদ রেজা কাশি-সাজ-ই-শিরাজ এই মসজিদের নকশা তৈরী করেন।https://books.google.fr/books?id=RT0bAgAAQBAJ&pg=PA185&dq=Nasir+ol+Molk+Mosque+Muhammad+Hassan&hl=en&sa=X&redir_esc=y#v=onepage&q=Nasir%20ol%20Molk%20Mosque%20Muhammad%20Hassan&f=false   রক্ষণাবেক্ষণ  এই মসজিদের পুন:প্রতিষ্ঠা, সুরক্ষা এবং রক্ষণাবেক্ষণ নাসির উল মুলক মসজিদের এনডাউমেন্ট ফাউন্ডেশন  এর মাধ্যমে করা হয়। এই ধারা এখনো অব্যাহত আছে।   গ্যালারি    আরও দেখুন   আছে।   বহিঃসংযোগ   নাসির ওল Molk মসজিদের Art-Days.com   নাসির ওল Molk মসজিদের উপর Albert-Videt.ইইউ (ফরাসি)  বিবিসি ফার্সি: নাসির ওল Molk (ফার্সি)   তথ্যসূত্র   বিষয়শ্রেণী:ইরানি স্থাপত্য বিষয়শ্রেণী:শিরাজের মসজিদ বিষয়শ্রেণী:১৮৮৮-এ সম্পন্ন মসজিদ বিষয়শ্রেণী:১৯শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:কাজার যুগের ভবন
হিরোশি কিওতাকে (, ; জন্ম: ১২ নভেম্বর ১৯৮৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকা এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০০৯ সালে, কিওতাকে জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত জাপানের বয়সভিত্তিক দলের হয়ে খেলার পর, তিনি ২০১১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৪২ ম্যাচে ৫টি গোল করেছেন।  প্রারম্ভিক জীবন হিরোশি কিওতাকে ১৯৮৯ সালের ১২ই নভেম্বর তারিখে জাপানের ওওইতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কিওতাকে জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৩ বছরে ২১ ম্যাচে অংশগ্রহণ করে ৩টি গোল করেছেন।  ২০১১ সালের ১০ই আগস্ট তারিখে, ২১ বছর, ৮ মাস ও ২৯ দিন বয়সে, ডান পায়ে ফুটবল খেলায় পারদর্শী কিওতাকে দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৩৬তম মিনিটে আক্রমণভাগের খেলোয়াড় শিনজি ওকাজাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১১ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি জাপান ৩–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কিওতাকে সর্বমোট ৫ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১১  ৫  ০ ২০১২  ৭  ১ ২০১৩  ১১  ০ ২০১৪  ৩  ০ ২০১৫  ৬  ০ ২০১৬  ৯  ৪ ২০১৭  ১  ০ সর্বমোট  ৪২  ৫  তথ্যসূত্র  বহিঃসংযোগ                       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:১. ফুটবল ক্লাব নুর্নবার্গের খেলোয়াড় বিষয়শ্রেণী:হানোফার ৯৬-এর খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:জাপানি প্রবাসী ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:লা লিগার খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১৪:১১, ২ জুলাই ২০২৪ (ইউটিসি) মুন্না খান   – (অপসারণের প্রস্তাবনা দেখুনলগ দেখুন) () WP:শিল্পী মানদন্ডে উর্ত্তীণ নন, উল্লেখিত সূত্রগুলো রুটিন কাভারেজ যা WP:GNG পূর্ণ করে না। সম্প্রতি একটি মাত্র চলচ্চিত্রে কাজ করেছে। 𝓑𝓐𝓓𝓗𝓞𝓝 (আলাপ) ১৭:১৮, ২৭ জুন ২০২৪ (ইউটিসি)  আসসালামু আলাইকুম। মুন্না খান ১০০টির বেশি মিউজিক্যাল ফিল্মে অভিনয় করেছেন। বিগ বাজেটের একটি ছবিতে প্রযোজনার পাশাপাশি কেন্দ্রীয় চরিত্রে অভিনয় করেছেন। তাছাড়া তার কাজ নিয়ে দেশি-বিদেশি গণমাধ্যমে নিউজ হচ্ছে প্রতিনিয়ত। তার নামে উইকিপিডিয়ার একটি আর্টিকেল থাকতে পারে বলে আমি মনে করি। ধন্যবাদ Micke007 (আলাপ) ১৮:০১, ২৭ জুন ২০২৪ (ইউটিসি)   এখনো উইকিপিডিয়া উল্লেখযোগ্য মানদণ্ড পূরণ করে নাই। মো. জনি হোসেন  (আলাপ) ১২:১৭, ২৯ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হার্ভেস্ট রেকর্ডস মূলত ইএমআই সঙ্গীত কোম্পানির দ্বারা তৈরি এবং ক্যাপিটল মিউজিক গ্রুপের অন্তর্গত ব্রিটিশ রেকর্ড লেবেল যা ১৯৬৯ সাল থেকে বর্তমান পর্যন্ত সক্রিয়।  ডিস্কোগ্রাফি  ১৯৬৯  পিংক ফ্লয়েড – উমাগুমা  ১৯৭০  সিড ব্যারেট – দ্য ম্যাডকেপ লাফস  পিংক ফ্লয়েড – অ্যাটম হার্ট মাদার  সিড ব্যারেট – ব্যারেট  ১৯৭১  পিংক ফ্লয়েড – মেডল  ১৯৭২  পিংক ফ্লয়েড – অব্‌সকিওর্ড বাই ক্লাউড্‌স  ১৯৭৩  পিংক ফ্লয়েড – দ্য ডার্ক সাইড অব দ্য মুন  পিংক ফ্লয়েড – অ্যাটম হার্ট মাদার (Quadrophonic release)  ১৯৭৪  সিড ব্যারেট – সিড ব্যারেট (দ্য ম্যাডকেপ লাফস ও ব্যারেট অ্যালবামের পুনপ্রকাশ)  পিংক ফ্লয়েড – A Nice Pair (দ্য পাইপার অ্যাট দ্য গেটস্ অব ডউন ও অ্যা সোসারফুল অব সিক্রেট্‌স অ্যালবামের পুনপ্রকাশ)  ১৯৭৫  পিংক ফ্লয়েড – উইশ ইউ ওয়্যার হেয়ার (শুধু ইউরোপ)  ১৯৭৭  পিংক ফ্লয়েড – অ্যানিম্যাল্‌স (শুধু ইউরোপ)  ১৯৭৯  পিংক ফ্লয়েড – দ্য ওয়াল (শুধু ইউরোপ)  ১৯৮১  পিংক ফ্লয়েড – A Collection of Great Dance Songs (শুধু ইউরোপ)  ১৯৮৩  পিংক ফ্লয়েড – দ্য ফাইনাল কাট (শুধু ইউরোপ)  ১৯৮৪  ডেভিড গিলমোর – অ্যাবাউট ফেস (re-released by EMI in 2006 and again by Parlophone in 2014) (শুধু ইউরোপ)  রজার ওয়াটার্স – দ্যা প্রস এ্যন্ড কনস অফ হিচ হাইকিংWith Waters' move to Sony Music subsequent releases of this album were on CBS (originally outside Europe) and Columbia Records  নিক মেইসন ও রিক ফেন – প্রোফাইলস (শুধু ইউরোপ)  ১৯৮৮  সিড ব্যারেট – ওপেল  ২০০০'-এর দশক  ২০০১ – সিড ব্যারেট – Wouldn't You Miss Me  তথ্যসূত্র  বহিঃসংযোগ  Harvest Label 1969 - 1980  Harvest Records collectors guide   HarvestRecords.com   Harvest Records Official Website  বিষয়শ্রেণী:১৯৬৯-এ প্রতিষ্ঠিত রেকর্ড লেবেল বিষয়শ্রেণী:প্রোগ্রেসিভ রক রেকর্ড লেবেল   বিষয়শ্রেণী:হার্ভেস্ট রেকর্ডসের অ্যালবাম বিষয়শ্রেণী:পুনপ্রতিষ্ঠিত কোম্পানি বিষয়শ্রেণী:ইএমআই বিষয়শ্রেণী:ব্রিটিশ রেকর্ড লেবেল বিষয়শ্রেণী:ক্যালিফোর্নিয়া ভিত্তিক রেকর্ড লেবেল বিষয়শ্রেণী:পুনঃপ্রতিষ্ঠিত কোম্পানি
থাম্ব| সৌদি আরবের মক্কায় মসজিদুল হারামের প্রধান কমপ্লেক্সের ভিতরে একটি হালাকা চলছে। হালাকা ( ) শব্দটি দ্বারা ইসলামি পরিভাষায় ইসলাম এবং কুরআন অধ্যয়নের জন্য নিবেদিত একটি বিশেষ ধর্মীয় সমাবেশ বা সভাকে বোঝান হয়ে থাকে। সাধারণত, এই ধরনের সভায় এক বা একাধিক প্রাথমিক বক্তা হালাকার নির্ধারিত বিষয়(গুলো) উপস্থাপন করে থাকেন এবং উপস্থিত অন্যরা তাদের চারপাশে (বৃত্ত আকারে) বসে সেগুলো শোনেন। অংশগ্রহণকারীরা আলোচনায় অংশগ্রহণ করতে পারেন, প্রশ্ন জিজ্ঞাসা করতে পারেন এবং উদ্বেগও প্রকাশ করতে পারেন। সাধারণত, প্রার্থনা এবং মিনতি এই ধরনের কর্মসূচির অংশ। এছাড়াও, এই সভাতে অংশগ্রহণকারীদের খাবার বা জলখাবার পরিবেশন করা হয়ে থাকতে পারে।    গঠন  সাধারণত, হালাকা একটি বৃত্তের আকারে অনুষ্ঠিত হয়, যেখানে সকলে একটি নির্দিষ্ট স্থানে বসে আলোচনাগুলো শুনে থাকেন।   আরো দেখুন    কিয়াম   তথ্যসূত্র    বহিঃসংযোগ    একটি প্রয়োগিক উদাহরণ: বে এরিয়ার ইসলামিক হালাকাস প্রোগ্রাম    (ছবি অন্তর্ভুক্ত)  বিষয়শ্রেণী:ইসলামি পরিভাষা বিষয়শ্রেণী:ইসলামি শিক্ষা
মৃদুলা জয়সওয়াল একজন ভারতীয় রাজনীতিবিদ এবং ভারতের উত্তর প্রদেশ রাজ্যের বারাণসীর বর্তমান মেয়র।    রাজনৈতিক জীবন  মৃদুলা জয়সওয়াল একজন ভারতীয় জনতা পার্টির রাজনীতিবিদ। ২০১৭ সালে তিনি ভারতের উত্তর প্রদেশের বারাণসীর মেয়র হয়েছিলেন। কর্পোরেশন নির্বাচনে তিনি ভারতীয় জাতীয় কংগ্রেসের প্রার্থী শালিনী যাদবকে ৭৮,৮৪৩ ভোটের ব্যবধানে পরাজিত করেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বারাণসীর মেয়র বিষয়শ্রেণী:উত্তরপ্রদেশের নারী মেয়র বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতের মেয়র বিষয়শ্রেণী:২১শ শতাব্দীর ভারতীয় নারী রাজনীতিবিদ